Oficialusis leidinys L 215 , 30/07/1992 p. 0001 - 0002

specialusis leidimas suomių kalba: skyrius 3 tomas 43 p. 0184

specialusis leidimas švedų kalba: skyrius 3 tomas 43 p. 0184



Komisijos reglamentas (EEB) Nr. 2046/92 1992 m. birželio 30 d. iš dalies keičiantis Reglamentą Nr. 136/66/EEB dėl bendro aliejų ir riebalų rinkos organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi, atsižvelgiant į tendencijas alyvuogių aliejaus rinkoje ir į jos santykius su kitomis augalinių aliejų rinkomis, vyraujančią rinkos ir slenkstinę kainas reikėtų nustatyti kartu su kitomis oficialiomis alyvuogių aliejaus kainomis; kadangi dėl šios priežasties taip pat reikėtų pritaikyti vyraujančios rinkos kainos nustatymo kriterijus; kadangi, siekiant garantuoti intervencinių kainų taikymą didesniam skaičiui gamintojų, gamintojų grupėms ir jų asociacijoms, pripažintoms Reglamentu Nr. 136/66/EEB, reikėtų leisti naudotis intervencinėmis priemonėmis [4]; kadangi dėl to Reglamentą Nr. 136/66/EEB reikėtų iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas Nr. 136/66/EEB iš dalies keičiamas taip: 1) 4 straipsnio 1 dalies pirmoji pastraipa keičiama taip: "Alyvuogių aliejaus tikslinė gamybos kaina, intervencinė kaina, vyraujanti rinkos kaina ir slenkstinė kaina Bendrijoje nustatomos kiekvienais metais."; 2) 4 straipsnio 4 dalis keičiama taip: "4. Šio straipsnio 1 dalies a punkte nurodytos kainos ir 2 dalyje minima standartinė kokybė taikomos Sutarties 43 straipsnio 2 dalyje nustatyta tvarka."; 3) 5 straipsnio 1 dalies antroji pastraipa keičiama taip: "Taryba kiekvienais metais nustato pagalbos sumą už gamybos vienetą, pagal procedūrą numatytą Sutarties 43 straipsnio 2 dalyje. Gamintojams, kurie per prekybos metus vidutiniškai pagamina mažiau kaip 500 kg alyvuogių aliejaus, gamybos vieneto dydis gali būti nustatytas atskirai."; 4) 7 straipsnis keičiamas taip: "7 straipsnis Vyraujanti rinkos kaina nustatoma taip, kad būtų galima normaliai realizuoti pagamintą alyvuogių aliejų, ypač atsižvelgiant į prognozuojamas tendencijas aliejų ir riebalų rinkoje."; 5) 11 straipsnio 6 dalis keičiama taip: "6. Taryba, remdamasi Komisijos pasiūlymu, kvalifikuota balsų dauguma, nustatydama vyraujančią rinkos kainą, kartu nustato procentais išreikštą pagalbą, skiriamą už vartojimą, nurodytą šio straipsnio 5 dalyje, ir pagalbą už vartojimą, taikytiną informavimo bei bet kurioms kitoms Bendrijoje pagaminto alyvuogių aliejaus vartojimo reklamos priemonėms."; 6) 12 straipsnio 1 dalies primoji pastraipa keičiama taip: "Vadovaudamosi šio straipsnio 4 dalyje nustatyta tvarka patvirtintomis taisyklėmis, gamintojų valstybių narių paskirtos intervencinės agentūros kiekvienų prekybos metų liepos, rugpjūčio, rugsėjo ir spalio mėnesiais gamybos sričių intervenciniuose centruose superka Bendrijoje pagamintą alyvuogių aliejų, kurį joms pasiūlo gamintojai arba gamintojų grupės ir jų asociacijos, pripažintos Reglamentu (EEB) Nr. 1360/78 (arba minėtuoju reglamentu pripažintos gamintojų organizacijos ir (arba) jų asociacijos). Intervencinės agentūros alyvuogių aliejų superka už intervencinę kainą. Supirkimo kaina tikslinama pagal kainų padidinimo ir sumažinimo skalę, jeigu intervencinės agentūros parduodamo aliejaus apibūdinimas arba kokybė skiriasi nuo aliejaus, kuriam buvo nustatyta intervencinė kaina, apibūdinimo arba kokybės." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1992 m. lapkričio 1 d., išskyrus 1 straipsnio 6 dalį, kuri taikoma nuo šio reglamento įsigaliojimo datos. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1992 m. birželio 30 d. Tarybos vardu Pirmininkas Arlindo Marques Cunha [1] OL C 119, 1992 5 11, p. 21. [2] OL C 150, 1992 6 15. [3] OL C 169, 1992 7 6. [4] OL L 172, 1966 9 30, p. 3025/66. Reglamentas su paskutiniais pakeitimais, padarytais Reglamentu (EEB) Nr. 356/92 (OL L 39, 1992 2 15, p. 1). --------------------------------------------------